Boek: Die avonture van Kuifie – Verkenners op die maan | Maroela Media
Boek: Die avonture van Kuifie – Verkenners op die maan
Die eerste verhaal van Kuifie verskyn op 10 Januarie 1929 as ŉ bylae tot die Franstalige Brusselse koerant Le Vingtième Siècle. Hergé skryf en teken in die tydperk tussen 1929 en 1976 23 strokiesverhale (die 24ste verhaal bly onvoltooi).
In hierdie opvolg tot Bestemming maan vlieg Kuifie, Spokie en kaptein Sardijn onder leiding van professor Sonneblom die ruimte in met ŉ vuurpyl. Hulle avontuur raak nóg gevaarliker wanneer hulle op die maan land. Ten spyte van ŉ hele paar noue ontkomings maak hulle wel groot wetenskaplike ontdekkings. Hulle wonder egter of hulle ooit weer die aarde veilig sal bereik.
Sonya van Schalkwyk-Barrois woon in Parys, Frankryk. Sy het by die Universiteit Stellenbosch gestudeer en beskik oor ŉ Magistergraad in Frans. Sy is ook die vertaler van die Asterix-boeke, wat ook deur Protea gepubliseer word.
???? leser · 3 weke gelede
die kinders van vandag weet glad nie wie is kuifie of tin-tin soos wat ons beleef het in die ou (goeie) dae
Dis darem ‘n wilde veralgemening, ????leser. Die boeke is steeds in druk en word deur kinders van sowel my familie én vriende oor en oor gelees en bespreek. Gee gerus Tintin-, Kuifie- en Asterix-boeke as geskenk met verjaardae en Kersfees … hulle sal verslind word!
Onthou ek verkeerd dat al die Kuifie- boeke reeds in Afrikaans vertaal was? Ek’t dit as kind in die 1970s gelees. Waarom n nuwe Afrikaanse vertaling?